موحاریبه‌دن سوْنرا م.عزیزبه‌ی‌اوو (درام)، ص.وورغون (روس درام)، م.قورکی (گنج تاماشاچی‌لار) تئاترلاری ایله امکداش‌لیق ائدیب. XX عصرین 40-جی ایللرین‌دن هم ده کینو ساحه‌سینده ایشلمه‌یه باشلاییب. 1948-جی ایلده موسکو دؤولت کونسئرواتوریاسیندا تحصیلینی داوام ائتدیریب. 1951-جی ایلده آسپیرانتورایا داخیل اوْلوب و آ.قاوکون رهبرلیگی آلتیندا علمی ایش مۆدافیعه ائدیب. همین ایل "آذربایجان خالق رقص‌لری" توپ‌لوسونو حاضرلایان‌لاردان بیری اوْلوب.